text: L'escultora Marta Pruna mostra el seu treball amb pedra al CACiS de Calders - Regió7 :: El Diari de la Catalunya Central
  L'escultora Marta Pruna mostra el seu treball amb pedra al CACiS de Calders
  redacciómanresa 25.06.2016 | 00:00
  Marta Pruna ha muntat una instal·lació a El Forn de la Calç fotografia promocional
  L'artista Marta Pruna (Barcelona, 1970) exposarà la seva obra fins al dia 26 de setembre al Centre d'Art Contemporani i Sostenibilitat El Forn de la Calç, al terme municipal de Calders. La inauguració de la mostra Quan parlen les pedres tindrà lloc demà diumenge a les 19 h, amb entrada lliure.
  Marta Pruna és una reconeguda escultora que treballa amb materials com la fusta i la pedra, i en la mostra que farà estada tot l'estiu al CACiS ofereix una interpretació del paisatge geològic. En la relectura constant que realitza sobre els orígens, la creadora catalana es manifesta intensament propera al territori i elabora unes peces de morfologia primitiva i totèmica. La proposta que porta a El Forn és una instal·lació de pedres tallades penjades del sostre que creen sons a través dels moviments, i el públic les pot tocar per sentir-los.